กองจีน-อินเดีย’แรง ทิสโก้เพิ่มทุนพันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

‘
โพสต์ทูเดย์ — บลจ.ทิสโก้ ลุยเพิ่มทุนกองไชน่า อินเดีย ดิวิเดนด์ อีก 1,000 ล้าน คาดหุ้นจีน อินเดียเริ่มฟื้น 
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บริษัทเพิ่มทุนจดทะเบียนกองทุนเปิด ทิสโก้ ไชน่า อินเดียดิวิเดนด์ อีก 1,000 ล้านบาท ซึ่งเป็นการเพิ่มทุนต่อเนื่องเป็นครั้งที่ 3 ทำให้มูลค่าโครงการเพิ่มเป็น 4,100 ล้านบาท เนื่องจากกองทุนนี้ได้รับการตอบรับจากนักลงทุนเป็นอย่างดี 
“แม้ว่าตั้งแต่ต้นปีราคาหุ้นอินเดียจะเติบโตต่อเนื่อง แต่ก็ยังมีโอกาสที่จะเพิ่มขึ้นต่อไป เพราะนักวิเคราะห์มองว่าอัตราการเติบโตของกำไรต่อหุ้นของอินเดียที่เพิ่มสูงขึ้น น่าจะดึงดูดใจผู้ลงทุนให้มาลงทุน” นายธีรนาถ กล่าว
ในขณะที่ตลาดหุ้นจีน นายธีรนาถ กล่าวว่า แม้จะปรับเพิ่มจากปี 2551 แต่ถ้านับเฉพาะปีนี้ยังตามหลังประเทศในแถบเอเชียด้วยกัน เนื่องจากดัชนีราคาหุ้นยังคงทรงตัวอยู่ในระดับต่ำ โดยเฉพาะหากพิจารณาจากค่าพี/อีของตลาด ซึ่งตอนนี้อยู่ที่ประมาณ 11 เท่า ซึ่งถือว่าราคาหุ้นจีนยังถูกอยู่มาก และเชื่อว่าหลังจากมาตรการสกัดฟองสบู่ของจีนได้ผลและเศรษฐกิจจีนมีเสถียรภาพแล้ว นักลงทุนจะกลับมาลงทุนในจีนอย่างจริงจัง 
“จีนและอินเดียเป็นตลาดเกิดใหม่ที่ศักยภาพในการพัฒนาเศรษฐกิจ และมีแนวโน้มขยายตัวค่อนข้างสูง” นายธีรนาถ กล่าว